PÄÄTÖSLAUSELMAESITYS naisten ja tyttöjen vaikutusmahdollisuuksien lisäämisestä digitaalialan kautta\nMenettely : 2017/3016(RSP)\nAsiakirjan elinkaari : B8-0183/2018\nsuullisesti vastattavan kysymyksen B8‑0010/2018 johdosta\nnaisten ja tyttöjen vaikutusmahdollisuuksien lisäämisestä digitaalialan kautta (2017/3016(RSP))\nAgnieszka Kozłowska-Rajewicz naisten oikeuksien ja sukupuolten tasa-arvon valiokunnan puolesta\nEuroopan parlamentin päätöslauselma naisten ja tyttöjen vaikutusmahdollisuuksien lisäämisestä digitaalialan kautta (2017/3016(RSP))\n– ottaa huomioon YK:n yleiskokouksen korkean tason kokouksen päätteeksi 16. joulukuuta 2015 annetun asiakirjan tietoyhteiskuntahuippukokouksen tulosten täytäntöönpanon kokonaisvaltaisesta arvioinnista,\n– ottaa huomioon 6. toukokuuta 2015 annetun komission tiedonannon ”Digitaalisten sisämarkkinoiden strategia Euroopalle” (COM(2015)0192) ja sen täytäntöönpanon väliarvioinnin ”Yhdennetyt digitaaliset sisämarkkinat kaikille” (COM(2017)0228),\n– ottaa huomioon digitaalisten sisämarkkinoiden strategian toisen pilarin, jolla komissio pyrkii luomaan suotuisat ja tasapuoliset olosuhteet digitaaliverkoille ja innovatiivisille palveluille, sekä kolmannen pilarin, jolla tuetaan osallistavaa digitaaliyhteiskuntaa, jossa kansalaisilla on tarvittavat taidot internetin tarjoamien mahdollisuuksien hyödyntämiseksi ja työllistymismahdollisuuksien parantamiseksi,\n– ottaa huomioon eurooppalaisen koulutusyhteistyön strategiset puitteet (ET 2020),\n– ottaa huomioon komission tutkimuksen tieto- ja viestintätekniikasta työpaikalla ”ICT for work: Digital skills in the workplace” sekä 10. kesäkuuta 2016 annetun komission tiedonannon ”Uusi osaamisohjelma Euroopalle: Vahvistetaan yhdessä inhimillistä pääomaa, työllistettävyyttä ja kilpailukykyä” (COM(2016)0381),\n– ottaa huomioon sisäasioiden pääosaston lokakuussa 2015 julkaiseman selvityksen naisten vaikutusmahdollisuuksien lisäämisestä internetin käyttäjinä ”Empowering women on the Internet”(1),\n– ottaa huomioon 1. lokakuuta 2013 annetun komission kertomuksen tietotekniikan alalla toimivista naisista ”Women active in the ICT sector”,\n– ottaa huomioon 26. tammikuuta 2017 julkaistun Euroopan tasa-arvoinstituutin (EIGE) tutkimuksen sukupuolesta ja digitaalistrategiasta ”Gender and Digital Agenda”,\n– ottaa huomioon 24. toukokuuta 2012 antamansa päätöslauselman suosituksista komissiolle sen periaatteen soveltamisesta, jonka mukaan miehille ja naisille maksetaan samasta tai samanarvoisesta työstä sama palkka(2),\n– ottaa huomioon 12. maaliskuuta 2013 antamansa päätöslauselman sukupuolistereotypioiden poistamisesta EU:ssa(3),\n– ottaa huomioon 12. syyskuuta 2013 antamansa päätöslauselman aiheesta ”Kasvun, liikkuvuuden ja työllisyyden digitaalinen strategia: aika kiristää tahtia” ja erityisesti digitaalitaitojen ja työllisyyden edistämiseksi perustetun suuren koalition(4),\n– ottaa huomioon 8. lokakuuta 2015 antamansa päätöslauselman miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5. heinäkuuta 2006 annetun Euroopan parlamentin ja neuvoston direktiivin 2006/54/EY soveltamisesta(5),\n– ottaa huomioon 28. huhtikuuta 2016 antamansa päätöslauselman sukupuolten tasa-arvosta ja naisten vaikutusmahdollisuuksien lisäämisestä digitaalisella aikakaudella(6),\n– ottaa huomioon kysymyksen komissiolle naisten ja tyttöjen vaikutusmahdollisuuksien lisäämisestä digitaalialan kautta (O-000004/2018 – B8‑0010/2018),\nA. toteaa, että digitalisaatio on mullistanut tavan, jolla ihmiset saavat ja jakavat tietoa, kommunikoivat, pitävät yhteyttä, opiskelevat ja työskentelevät, se luo uusia mahdollisuuksia osallistua julkiseen ja poliittiseen keskusteluun, koulutukseen ja työmarkkinoille, se avaa uusia väyliä omaehtoiseen elämään ja se tarjoaa valtavat taloudelliset mahdollisuudet Euroopan unionille ja muulle maailmalle; toteaa, että digitalisaatio ei vaikuta vain markkinoihin vaan koko yhteiskuntaan;\nB. toteaa, että tieto- ja viestintätekniikan ohjaama tietoyhteiskunta tuo valtavia mahdollisuuksia vaurauden ja tiedon luomiselle ja jakamiselle;\nC. panee merkille, että kaikkialla maailmassa naiset väestöryhmänä käyttävät internetiä vähemmän todennäköisesti kuin miehet; toteaa, että 68 prosenttia miehistä ja 62 prosenttia naisista käyttää tietokonetta ja internetiä säännöllisesti; toteaa, että 54 prosenttia miehistä ja 48 prosenttia naisista käyttää internetiä mobiililaitteilla; toteaa, että 33 prosenttia miehistä asentaa laitteille itse ohjelmistoja kun taas naisilla vastaava luku on vain 18 prosenttia; toteaa, että 41 prosenttia miehistä ja 35 prosenttia naisista käyttää internetradiota ja -televisiota; toteaa, että 47 prosenttia miehistä ja 35 prosenttia naisista käyttää verkkopankkia; toteaa, että 22 prosenttia miehistä ja vain 17 prosenttia naisista myy tavaroita internetissä; toteaa, että 20 prosenttia miehistä ja 13 prosenttia naisista ostaa tavaroita internetistä;\nD. ottaa huomioon, että digitaaliset viestintämallit ovat myötävaikuttaneet suotuisten olosuhteiden muodostumiseen lisääntyneen vihapuheen ja naisiin kohdistuvien uhkausten levittämiselle ja että 18 prosenttia teini-ikään yltäneistä naisista on kokenut jonkinlaista nettikiusaamista; toteaa, että naisiin kohdistuva uhkailu, tappouhkaukset mukaan lukien, on lisääntynyt; toteaa, että yhteiskunnallinen tietoisuus väkivallan digitaalisista muodoista on edelleen riittämätöntä; toteaa, että lainsäädännössä ei vielä ole otettu täysin huomioon verkkoväkivallan eri muotoja;\nE. ottaa huomioon, että ainoastaan 2 prosenttia työmarkkinoilla olevista naisista työskentelee teknistä, ammatillista tai tieteellistä osaamista vaativassa työssä tai ammatissa, kun miehillä vastaava luku on 5 prosenttia; toteaa, että Euroopassa vain yhdeksän ohjelmistokehittäjää sadasta on naisia ja että vain 19 prosenttia tieto- ja viestintätekniikka- sekä viestintäalan ylemmästä johdosta on naisia (muilla palvelualoilla luku on 45 prosenttia); ottaa lisäksi huomioon, että alan yrittäjistä vain 19 prosenttia on naisia (muilla palvelualoilla luku on 54 prosenttia);\nF. toteaa, että edelleen on olemassa suuri sukupuolten välinen kuilu, joka vaikuttaa tieto- ja viestintätekniikan ammatillisiin ja koulutusmahdollisuuksiin ja tietotekniseen osaamiseen;\nG. toteaa, että seksismi ja sukupuolistereotypiat muodostavat vakavan esteen naisten ja miesten tasa-arvolle digitaalialalla ja laajentavat kuilua edelleen ja vaikeuttavat näin naisten mahdollisuuksia hyödyntää kaikkia valmiuksiaan käyttäjinä, innovoijina ja luovina toimijoina;\nH. toteaa, että muutkin kuin tieto- ja viestintätekniikan alan työpaikat edellyttävät jonkin verran tietoteknisiä taitoja ja digitaalista lukutaitoa ja tämä suuntaus voimistuu tulevaisuudessa, kun suurimmassa osassa ammatteja ja työpaikkoja tarvitaan entistä laajempia digitaalisia taitoja;\nI. toteaa, että digitaalisten taitojen ja digitaalisen lukutaidon parantaminen tarjoaa ainutlaatuisen mahdollisuuden parantaa työ- ja yksityiselämän tasapainoa, kun se parantaa koulutukseen pääsyä ja helpottaa osallistumista työmarkkinoille paitsi naisten ja tyttöjen kohdalla myös sellaisten henkilöiden kohdalla, joilla on erityistarpeita, esimerkiksi vammaisten henkilöiden ja maaseudun ja kaupunkialueista kaukana sijaitsevien syrjäisten alueiden asukkaiden kohdalla; toteaa, että työpaikoilla digitalisaatio saattaa aiheuttaa haasteita ja että nämä on pyrittävä ratkaisemaan; ottaa huomioon, että tieto- ja viestintätekniikan ala on yksi parhaiten palkatuista aloista, ja katsoo, että naisten määrän lisääminen tällä alalla voisi edistää naisten taloudellisten vaikutusmahdollisuuksien parantamista ja riippumattomuutta, mikä kaventaisi sukupuolten välistä palkkakuilua ja lisäisi naisten taloudellista riippumattomuutta; ottaa huomioon, että ainoastaan noin 16 prosenttia Euroopan tieto- ja viestintätekniikan alan lähes kahdeksasta miljoonasta työntekijästä on naisia;\nJ. toteaa, että digitalisaatio tarjoaa naisille uusia tilaisuuksia toimia yrittäjinä, mukaan lukien pienimuotoinen digitaalinen yrittäjyys, joka ei monissa tapauksissa edellytä suurta alkupääomaa, ja sosiaalista osallisuutta edistävän yhteisötalouden kehyksessä toteutettu yritystoiminta; katsoo, että naisten yrittäjyyttä digitaalialalla on tuettava, sillä se on yksi nopeimmin kasvavista ja kukoistavista talouden aloista ja se tarjoaa lukuisia mahdollisuuksia innovointiin ja kasvuun; toteaa, että naisten osuus alan yrittäjistä on vain 19 prosenttia;\nK. katsoo, että naisten määrän kasvu tieto- ja viestintätekniikan alalla vauhdittaisi näitä markkinoita, joille on ennustettu työvoimapulaa, ja naisten tasavertainen osallistuminen auttaisi tuottamaan EU:n BKT:hen vuosittain noin yhdeksän miljardia euroa; toteaa, että naiset ovat edelleen selvästi aliedustettuina tieto- ja viestintätekniikan alan tutkinto-ohjelmissa, joissa naisten osuus valmistuneista on vain noin 20 prosenttia, ja vain kolmella prosentilla kaikista naispuolisista korkeakoulututkinnon suorittaneista on tieto- ja viestintätekniikan alan loppututkinto; panee merkille, että naiset kohtaavat monia erilaisia vaikeuksia alalle sijoittumisessa ja alan töissä pysymisessä; toteaa, että nykyinen miesvaltaisuus tieto- ja viestintätekniikan alalla, jolla vain 30 prosenttia työvoimasta on naisia, vaikuttaa monien naisten päätökseen lähteä alalta muutaman vuoden kuluttua siitä, kun he ovat suorittaneet korkeakoulututkinnon; toteaa, että naisten osallistuminen digitaalisille työmarkkinoille vähenee iän myötä; ottaa huomioon, että tieto- ja viestintätekniikan alalla alan loppututkinnon suorittaneiden naisten osuus on 20 prosenttia alle 30-vuotiaiden naisten kohdalla, kun taas 31–45-vuotiaiden naisten kohdalla osuus on 15,4 prosenttia ja yli 45-vuotiaiden naisten kohdalla 9 prosenttia;\nL. ottaa huomioon, että ˮTieto- ja viestintätekniikan alalla toimivat naisetˮ -tutkimuksen mukaan vuoteen 2020 mennessä Euroopan tieto- ja viestintätekniikan alalla on 900 000 avointa työpaikkaa; toteaa, että ala kasvaa nopeasti ja luo vuosittain noin 120 000 uutta työpaikkaa;\nM. toteaa, että tieto- ja viestintätekniikan alalle on ominaista erityisen voimakas vertikaalinen ja horisontaalinen eriytyminen samoin kuin se, että naisten suorittamat tutkinnot eivät korreloi heidän asemaansa alalla; panee merkille, että alle 20 prosenttia alan yrittäjistä on naisia; toteaa, että enemmistö (54 prosenttia) tieto- ja viestintätekniikan työpaikoissa työskentelevistä naisista työskentelee alempipalkkaisissa ja vähemmän koulutusta edellyttävissä tehtävissä ja että ainoastaan pieni vähemmistö (8 prosenttia) työskentelee korkeasti koulutettuina ohjelmistoinsinööreinä; toteaa, että naiset ovat aliedustettuina myös tämän alan päätöksenteossa, koska ainoastaan 19,2 prosentilla tieto- ja viestintätekniikan alan työntekijöistä on naispuolinen esimies, kun vastaava luku muiden alojen työntekijöillä on 45,2 prosenttia;\nN. toteaa, että 55 vuotta täyttäneet naiset ovat erityisessä vaarassa joutua työttömiksi ja jäädä työmarkkinoiden ulkopuolelle, sillä 55–64-vuotiaiden naisten työllisyysaste oli EU:ssa keskimäärin vain 49 prosenttia vuonna 2016, kun miesten vastaava luku oli 62 prosenttia; ottaa huomioon, että heikko digitaalinen lukutaito ja tietoteknisten taitojen vähäisyys lisäävät riskiä entisestään; toteaa, että 55 vuotta täyttäneiden naisten digitaalisten taitojen parantaminen ja niihin investoiminen parantaisivat heidän työllistymismahdollisuuksiaan ja suojaisivat heitä työmarkkinoilta syrjäytymiseltä;\nO. ottaa huomioon, että vuodelta 2014 olevien Eurostatin tietojen mukaan korkea-asteen koulutukseen osallistuu enemmän naisia (42,3 prosenttia) kuin miehiä (33,6 prosenttia), mutta naiset opiskelevat enemmän humanistisia aineita kuin luonnontieteitä; ottaa huomioon, että ainoastaan 9,6 prosenttia korkea-asteen naisopiskelijoista suorittaa tieto- ja viestintätekniikan alaan liittyviä tutkintoja, kun miesten kohdalla vastaava luku on 30,6 prosenttia; panee merkille, että naiset ovat edelleen selvästi aliedustettuina aloitteissa, joilla pyritään edistämään verkko-opiskelua ja digitaalisia taitoja, kuten EU Code Week (koodausviikko), ICT for Better Education, Startup Europe Leaders Club ja suuri koalitio digitaalialan työllisyyden edistämiseksi;\nP. toteaa, että naisten ja tyttöjen vähäinen osallistuminen tieto- ja viestintätekniseen koulutukseen ja myöhemmin alan työelämään johtuu sukupuolistereotypioiden monimutkaisesta vuorovaikutuksesta, joka alkaa jo varhaisessa ikä- ja koulutusvaiheessa ja jatkuu työuralla;\n1. kehottaa komissiota hyödyntämään digitaalistrategiaa ja digitaalisten sisämarkkinoiden strategiaa ja parantamaan niiden kohdentamista, jotta voidaan puuttua tieto- ja viestintätekniikan alalla vallitseviin huomattaviin eroihin sukupuolten välillä ja edistää naisten sijoittumista alalle ja erityisesti teknisiin ja televiestinnän ammatteihin, ja edistämään naisten ja tyttöjen tieto- ja viestintäteknistä ja muiden STEM-alojen (luonnontieteet, teknologia, insinööritieteet ja matematiikka) koulutusta;\n2. panee tyytyväisenä merkille strategiseen toimintaohjelmaan sukupuolten tasa-arvon edistämiseksi vuosina 2016–2019 sisältyvät toimet, joilla tuetaan naisten integroitumista ja osallistumista tietoyhteiskuntaan; kehottaa komissiota toteuttamaan toimia sukupuolten palkka-, ansio- ja eläke-erojen vähentämiseksi ja näin torjumaan naisten köyhyyttä ja kiinnittämään ensisijaisesti huomiota naisten työllisyyden edistämiseen tieto- ja viestintätekniikan alalla, sukupuolistereotypioiden torjumiseen ja sukupuolten tasa-arvon vahvistamiseen kaikilla tasoilla ja kaikessa koulutuksessa, myös sukupuolen mukaan tehtävissä opiskelu- ja uravalinnoissa, eurooppalaisen koulutusyhteistyön strategisten puitteiden (ET 2020) mukaisesti;\n3. kannustaa komissiota ja jäsenvaltioita työskentelemään avoimen yhteistyön hengessä eurooppalaisen koulutusyhteistyön strategisten puitteiden yhteydessä ja etsimään ratkaisuja ja jakamaan parhaita käytäntöjä varhaisesta digitaalikasvatuksesta, mihin kuuluvat myös tietotekniset taidot ja koodaus, joihin myös tytöt osallistuvat, sekä koulutuksen myöhemmässä vaiheessa ohjelmista, joilla pyritään lisäämään STEM-aineita opiskelevien ja STEM-aloilta valmistuvien naisten osuutta, sillä tämä antaisi naisille mahdollisuuden saada sähköiset palvelut käyttöönsä tasavertaisesti miesten kanssa ja hyötyä insinööreille ja tietotekniikan asiantuntijoille odotettavissa olevista työmahdollisuuksista;\n4. kehottaa EU:ta ja jäsenvaltioita kehittämään, tukemaan ja toteuttamaan toimia, joita YK ja sen elimet edistävät erityisesti Pekingin julistuksen ja toimintaohjelman ja tietoyhteiskuntahuippukokouksen puitteissa, myös koulujen opetusohjelmissa, jotta voidaan lisätä naisten vaikutusmahdollisuuksia digitaalisella aikakaudella niin Euroopassa kuin koko maailmassa;\n5. kehottaa komissiota ja jäsenvaltioita puuttumaan tieto- ja viestintätekniikan alalla vallitsevaan sukupuolten väliseen kuiluun painottamalla moninaisuuden kaupallisia näkökohtia ja luomalla naisille ja yrityksille enemmän ja parempia kannustimia naisten näkyvyyden lisäämiseksi esimerkiksi tarjoamalla roolimalleja, mentorointiohjelmia ja uramahdollisuuksia; kannustaa jäsenvaltioita tukemaan ja toteuttamaan toimia, jotka koskevat muun muassa sukupuolten tasa-arvoa edistävän verkkosisällön luomista, tieto- ja viestintätekniikan käyttömahdollisuuksien edistämistä ja sen käyttöä sukupuoleen perustuvan syrjinnän torjunnan välineenä esimerkiksi sukupuoleen perustuvan väkivallan alalla sekä työ- ja yksityiselämän tasapainon saavuttamista;\n6. panee tyytyväisenä merkille EU:n toimintasuunnitelman vuosiksi 2017–2019 – Sukupuolten palkkaerojen kaventaminen (COM(2017)0678); korostaa tarvetta lujittaa SEU:ssa vahvistettua samapalkkaisuuden periaatteen noudattamista ja kehottaa komissiota toteuttamaan toimintasuunnitelman toimeen 2 sisältyvät aloitteet, joilla pyritään houkuttelemaan enemmän naisia STEM-ammatteihin, sillä Euroopan tasa-arvoinstituutin mukaan nämä voisivat saada sukupuolten väliset palkkaerot häviämään vuoteen 2050 mennessä STEM-työpaikkojen korkeamman tuottavuuden ansiosta;\n7. kehottaa komissiota ja jäsenvaltioita asettamaan saataville määrärahoja ja parantamaan mahdollisuuksia käyttää olemassa olevia määrärahoja, jotta voidaan edistää ja tukea naisyrittäjiä erityisesti teollisuuden digitaalisen siirtymän yhteydessä ja varmistaa, että kaikki yritykset voivat koostaan, toimialastaan ja sijainnistaan Euroopassa riippumatta hyötyä digitaalisista innovaatioista; korostaa tässä yhteydessä, että digitaalisissa innovaatiokeskittymissä, jotka ovat keskeisen tärkeitä digitaalisen siirtymän edistämisessä, olisi kiinnitettävä erityistä huomiota naisyrittäjiin ja naisten omistamiin startup-yrityksiin; kehottaa komissiota käsittelemään täysimääräisesti ja kattavasti sukupuolten välistä eroa digitalisaatioprosessissa;\n8. kehottaa komissiota ja jäsenvaltioita tukemaan elinikäistä oppimista sekä koulutusta ja suunnitelmia, jotka auttavat sopeutumaan paremmin uudenlaiseen työelämään tai ehkä vaihtamaan uraa monilla aloilla tapahtuvan digitaalisten taitojen kasvavan kysynnän mukaisesti, ja ottamaan tässä yhteydessä erityisesti huomioon 55 vuotta täyttäneet naiset ja erityisesti naiset, joilla on hoitovelvoitteita, sekä naiset, jotka ovat keskeyttäneet työuransa ja ovat palaamassa työelämään, sillä näin voidaan varmistaa, etteivät he jää muista jälkeen yhä kiihtyvämmässä digitalisoitumiskehityksessä, ja turvata heidän pysymisensä työelämässä;\n9. korostaa, että internet on tehokas väline sukupuolten tasa-arvoa edistäviin kampanjoihin, foorumeihin ja naispuolisten roolimallien näkyvyyden lisäämiseen; kehottaa painokkaasti komissiota ja jäsenvaltioita edistämään naisten verkostoja internetissä, sillä niissä naisten vaikutusmahdollisuuksia lisätään alhaalta ylöspäin;\n10. kehottaa komissiota edistämään verkostojen luomista kansalaisyhteiskunnan ja ammattimaisten media-alan organisaatioiden keskuudessa, jotta annetaan naisille mahdollisuus aktiiviseen osallistumiseen ja tunnustetaan naisten erityistarpeet media-alalla;\n11. korostaa kansalaisyhteiskunnan keskeistä tehtävää internetin hallinnossa; kehottaa komissiota ja jäsenvaltioita keskustelemaan rakentavalla tavalla digitaalisen kansalaisyhteiskunnan organisaatioiden kanssa ja tukemaan niitä;\n12. kannustaa kaikkia viranomaisia ja kansalaisyhteiskunnan toimijoita tukemaan sähköisten palvelujen, tietoteknisten taitojen ja digitaalisten työn muotojen käyttöönottoa ja täytäntöönpanoa, sillä ne voivat edistää työ- ja yksityiselämän tasapainoa yhteiskunnassa, ja katsoo tässä yhteydessä, että olisi vältettävä aiheuttamasta naisille kaksinkertaista rasitetta; kehottaa komissiota ja jäsenvaltioita kartoittamaan myös työoloihin liittyviä digitalisaation mahdollisuuksia ja haasteita, joista voidaan mainita esimerkiksi epävarmat työsuhteet ja työhön liittyvät mielenterveysongelmat;\n13. pitää tärkeänä, että sukupuolten tasa-arvon valtavirtaistaminen varmistetaan koulutusalalla edistämällä digitaalista lukutaitoa sekä naisten ja tyttöjen osallistumista tieto- ja viestintätekniseen koulutukseen siten, että koodaus, uusmedia ja uudet tekniikat sisällytetään kaikilla tasoilla – mukaan lukien opetussuunnitelman ulkopuolinen opetus, arkioppiminen ja epävirallinen oppiminen – opetusohjelmiin ja kaikkeen koulutukseen, myös opetushenkilöstön koulutukseen, jotta voidaan pienentää digitaalisten taitojen eroja ja poistaa ne ja kannustaa tyttöjä ja nuoria naisia luomaan uraa tieteen ja tieto- ja viestintätekniikan aloilla; korostaa työmarkkinaosapuolten kanssa käytävän pysyvän vuoropuhelun merkitystä sukupuolten välisen kuilun kaventamiseksi tällä alalla;\n14. kannustaa jäsenvaltioita sisällyttämään eri ikätasoille sopivaa tieto- ja viestintäteknistä koulutusta jo alaluokkien opetusohjelmiin ja keskittymään erityisesti tyttöjen innostamiseen hankkimaan digitaalialan taitoja; kehottaa komissiota ja jäsenvaltioita edistämään jo aivan nuorille tytöille annettavaa STEM-aineiden opetusta, sillä tytöt vetäytyvät poikia aiemmin luonnontieteiden, teknologian, insinööritieteiden ja matematiikan opetuksesta, koska näitä aineita ympäröivät tietyt sukupuolistereotypiat, tytöiltä puuttuu roolimalleja ja tyttöjen ja poikien leikit ja leikkikalut ovat sukupuolityypillisiä; katsoo, että siksi naiset ovat aliedustettuina näissä aineissa korkeakouluissa ja myöhemmin työelämässä;\n15. kannustaa jäsenvaltioita ja komissiota edistämään erityisesti tiedotus- ja valistuskampanjoiden avulla naisten osallistumista liiketoiminta-aloilla, jotka ovat stereotyyppisen käsityksen mukaan ˮmiesten alojaˮ, kuten digitalisaatio; korostaa tarvetta järjestää tiedotus- ja koulutuskampanjoita ja sukupuolten tasa-arvon valtavirtaistamiskampanjoita kaikille digitalisaatiopolitiikan parissa toimiville; korostaa, että on tuettava naisten tietoteknisten taitojen hankkimista aloilla, jotka eivät ole tieto‑ ja viestintätekniikkaintensiivisiä mutta jotka edellyttävät digitaalisia taitoja ja osaamista lähitulevaisuudessa;\n16. kehottaa komissiota ja jäsenvaltioita sekä yrityksiä edistämään sukupuolten tasa-arvoa tieto- ja viestintätekniikan alalla ja keräämään sukupuolen mukaan eriteltyä tietoa tieto- ja viestintätekniikan käytöstä, laatimaan tavoitteita, indikaattoreita ja vertailuarvoja, joilla tarkastellaan naisten tieto- ja viestintätekniikan käytön edistymistä, ja edistämään alan yrityksissä havaittuja parhaita käytäntöjä koskevia esimerkkitapauksia; kehottaa Euroopan tasa-arvoinstituuttia keräämään tietoja siitä, miten digitaalisia palveluja voidaan käyttää paremmin naisten ja sukupuolten tasa-arvon hyväksi;\n17. korostaa, että on tärkeää kartoittaa tieto- ja viestintätekniikan ja internetin käytön aiheuttamat haasteet, jotka koskevat rikosten tekemistä, uhkausten esittämistä, kiusaamista ja väkivaltaa naisia kohtaan; kehottaa poliitikkoja käsittelemään näitä kysymyksiä perusteellisesti ja huolehtimaan siitä, että otetaan käyttöön kehys, jonka avulla lainvalvontaviranomaiset pystyvät tehokkaasti torjumaan verkkorikollisuutta; kehottaa komissiota ja jäsenvaltioita varmistamaan tyttöjen suojelun sellaiselta mainonnalta digitaalisessa ympäristössä, joka voisi houkutella heitä käyttäytymiseen, josta on haittaa heidän terveydelleen;\n18. pyytää EU:n toimielimiä ja jäsenvaltioita järjestämään kampanjoita, joiden avulla lisätään naisten tietoisuutta tieto- ja viestintätekniikan hyödyistä ja myös siihen liittyvistä vaaroista ja tarjotaan naisille tarvittava koulutus ja tiedot suojautumisesta internetissä;\n19. kehottaa EU:n toimielimiä, elimiä ja laitoksia sekä jäsenvaltioita ja niiden lainvalvontaviranomaisia tekemään yhteistyötä ja toteuttamaan konkreettisia toimia koordinoidakseen toimiaan, joilla torjutaan tieto- ja viestintätekniikan käyttöä ihmiskauppaan, verkossa tapahtuvaan häirintään ja nettivainoamiseen liittyvien rikosten tekemisessä, koska ne ovat usein luonteeltaan rajat ylittäviä ja on erittäin tärkeää koordinoida toimintaa unionissa, jotta voidaan varmistaa näistä rikoksista syytteeseen joutuminen; kehottaa jäsenvaltioita tarkistamaan rikoslainsäädäntöjään, jotta voidaan varmistaa, että digitaalisen väkivallan uudet muodot määritellään ja tunnustetaan;\nSelvitys – ”Empowering women on the Internet”, Euroopan parlamentti, sisäasioiden pääosasto, politiikkayksikkö C – kansalaisoikeuksien sekä perussopimus-, työjärjestys- ja toimielinasioiden politiikkayksikkö, naisten oikeuksien ja sukupuolten tasa-arvon valiokunta, lokakuu 2015.\nEUVL C 36, 29.1.2016, s. 18.\nEUVL C 93, 9.3.2016, s. 120.\nHyväksytyt tekstit, P8_TA(2016)0204.


Miksi Barcelona palkkasi nimettömyyden? Suuri shakin ystävä tuo jättiseuran kannattajille hyviä uutisia ja kysymysmerkkejä - MTVuutiset.fi\nMiksi Barcelona palkkasi nimettömyyden? Suuri shakin ystävä tuo jättiseuran kannattajille hyviä uutisia ja kysymysmerkkejä\nBarcelona jäi Ernesto Valverden viimeisessä La Liga -ottelussa 2-2-tasapeliin Espanyolin kanssa.\nJulkaistu 14.01.2020 11:03\nBarcelona nimesi myöhään maanantaina Quique Setienin, 61, seuran uudeksi päävalmentajaksi kahden ja puolen vuoden sopimuksella. Setienin tehtäväksi on annettu palauttaa seuraan sen ikonisen syöttöpelaamisen tyylit ja perinteet.\nNimettömyys suuren yleisön silmissä ei kerro valmentajan kyvyistä mitään, mutta siihen sisältyy Barcelonan tuoreen palkkauksen suurin kysymysmerkki: Setienillä ei ole näyttöjä menestyksestä korkeimmalla tasolla.\nSamalla kun edeltäjä, Ernesto Valverde, voitti kahdessa vuodessa kaksi La Ligan mestaruutta ja sai potkut sarjajohtajan paikalta, Setienin suurimmat saavutukset Real Betisissä olivat kuudes sija kaudella 2017-2018 ja Copa del Reyn välieräpaikka. Osapuolten tiet erosivat viime kauden jälkeen Betisin jäätyä Espanjan liigassa kymmenenneksi.\nOmalla pelaajaurallaan Racing Santanderia ja Atletico Madridia keskikentällä edustanut Setien joutui Betisissä lopulta kannattajien hampaisiin näiden vaatiessa päävalmentajaltaan enemmän intohimoa ja vähemmän millimetrin tarkkaa yksityiskohtiin keskittymistä. Juuri tästä syystä Setien saattaa olla tismalleen oikea henkilö Barcelonalle.\nReal Madridin päävalmentaja Zinedine Zidane on entuudestaan tuttu kilpakumppani Setienille, mutta nyt kaksikon kaksintaistelu nousee etusivulle.\nHollantilaislegenda Johan Cruyffin 1980-luvulla Kataloniaan istuttama filosofia tuotti 2010-luvun vaihteeseen yhden jalkapallon historian ylivoimaisimmista kollektiiveista. Mestaruuksista huolimatta pelin sisällöllinen punainen lanka on viime vuosina karannut. "Vanhan" Barcelonan perustuksille palaaminen Setienin kaltaisen Cruyffin opetuslapsen johdolla voi osoittautua Barcelonalta viisaaksi liikkeeksi.\n– Muistan, kun Johan Cruyffin Barcelona saapui. Siitä asti aloin ymmärtää, mitä olin tuntenut läpi elämäni, läpi urani, Setien sanoi The Coach's Voice -ohjelman haastattelussa.\n– Aloin tuolloin todella katsoa jalkapalloa. Analysoida sitä. Ymmärtämään, mitä tunsin, ja mitä haluaisin laittaa käytäntöön valmentajana.\nIkääntynyt runko, kukoistava talous\nVarmaa on, että itsepäisenä valmentajana mielipiteet Espanjassa jakavan Setienin alaisuudessa Barcelona pyrkii jälleen pelaamaan sitä jalkapalloa, josta se kerran tuli kuuluisaksi. Mutta pystyykö shakin suurena ystävänä tunnettu Setien toteuttamaan sitä historiaa vastaavalla menestyksellä? Lionel Messi, Sergio Busquets, Jordi Alba ja Gerard Pique ovat yhä mukana, mutta vanha ydinryhmä on pelitavan fyysiset vaatimukset huomioiden ikääntynyt, ja tiki-takan -rakentamista vastaan puolustaminen jalkapallomaailmassa kehittynyt.\nUusi päävalmentaja saapuu seuraan, joka on Valverden alaisuudessa nojannut peli-identiteettinsä vastaisesti enemmän poikkeusyksilöidensä henkilökohtaiseen kykyyn. Taloudesta Setienin rakennusprojekti ei kuitenkaan tule jäämään kiinni. Jalkapalloseurojen liikevaihtoa arvioiva asiantuntijapalveluyritys Deloitten raportti kertoi Barcelonan ohittaneen äskettäin Real Madridin ja ensimmäisenä joukkueena 800 miljoonan euron tulot.


Despacito tekee historiaa – Radio NRJ Finland\nDespacito tekee historiaa\n7.6.2017 Saku Daddy Yankee, Despacito, justin bieber, Luis Fonsi\nTammikuun alussa julkaistu Luis Fonsin ja Daddy Yankeen Despacito (= hitaasti) muodostui ilmiöksi jo ensimmäisen kahden viikon aikana: kappale nousi Spotifyn kärkipaikalle kaikilla espanjankielisillä alueilla ja nousi listoille myös ympäri Eurooppaa ja Aasiaa. Kappaleen julkaisupäivänä ilmestynyt musiikkivideo teki YouTube-historiaa keräten 1,5 miljardia näyttökertaa ennätyksellisen nopeassa ajassa.\n– #1 Spotifyssa 53 maassa\n– #1 iTunesissa 78 maassa\n– #1 Shazamissa 24 maassa\n– #1 radioissa 25 maassa\n– #1 Billboard Hot 100 -listalla 4 viikon ajan\n– #1 Suomen Spotifyssa lähes 5 viikon ajan\n– #1 Suomen sinkkulistalla 5 viikon ajan\n– #2 Suomen radiolistalla\nDespaciton menestys räjähti globaalisti viimeistään huhtikuun puolessa välissä, kun kappaleesta julkaistiin remix pop-tähti Justin Bieberin kanssa. Kappale on sen jälkeen noussut Spotifyn ykköspaikalle 53 eri maassa pitäen kärkisijaa tälläkin hetkellä 30 maassa – Suomi mukaanlukien. Latinohitti on pysynyt ennätyksellisesti Suomen Spotifyn kärjessä jo viisi viikkoa muutamaa päivää lukuunottamatta ja pitänyt sinkkulistan kärkisijaa niin ikään viiden viikon ajan. Kappale oli viime viikolla suomalaisten radioiden 2. soitetuin ja radiolistojen ykkösenä muun muassa Iso-Britanniassa, Ruotsissa ja Tanskassa.\nKappale nousi Billboard Hot 100 -listan ykköseksi toukokuussa ja on pitänyt paikkansa jo neljän viikon ajan. Despacito on ensimmäinen lähes kokonaan espanjankielinen kappale Billboardin kärkipaikalla yli 20 vuoteen. Edellisen kerran listan ykkösenä on nähty espanjankielinen hitti vuonna 1996 – silloin kärjessä loisti Los Del Rion legendaarinen Macarena.\n← NRJ:n Aamun koko show 7.6.2016\nROOPE SALMINEN & KOIRAT | Flip Cup Challenge →\nNRJ The Knocksin keikkabussissa\n27.9.2016 Saku Kommentit pois päältä artikkelissa NRJ The Knocksin keikkabussissa\nJustin Bieber on saanut tarpeekseen kuvista fanien kanssa\n11.5.2016 Saku Kommentit pois päältä artikkelissa Justin Bieber on saanut tarpeekseen kuvista fanien kanssa\nJustin Bieber käynnistää vuosikymmenen julkaisemalla uuden singlen ”YUMMY”\n3.1.2020 Mila Möykky Kommentit pois päältä artikkelissa Justin Bieber käynnistää vuosikymmenen julkaisemalla uuden singlen ”YUMMY”


Draculan valtakunta: Paljon ruttuja\nTällä viikolla on riittänyt kaveritoimintaa ja kunnolla!\nTorstaina oli taas ranskislenkin vuoro. Mukana oli tällä kertaa minun ja Pablon lisäksi myös Topi (linkistä voit lukea Topin version lenkin tapahtumista). Me tehtiin mukava lenkki ja Topi meni vanhimpana joukon etummaisena ja kovalla vauhdilla! Kuva on ryöstetty Topin blogista.\nLohjan ranskiskävely: Topi, Daci ja Pablo\nLauantaina oltiin taas kotona maalla ja Alma- villakoira kävi kylässä. Almalla riitti virtaa, kuten viimeksikin ja vauhtia tytöllä piisaa! Ei meinannut tälläinen roikale pysyä perässä. Mutta kyllä jäi harmittamaan, kun Alma lähti takaisin Vantaalle.\nOnneksi ei kauaa tarvinnut olla Almasta erossa, sillä sunnuntaina oli vuorossa ranskiskävely Malminkartanon täyttömäellä. Almakin lähti, rodustaan huolimatta, mukaan, ja hyvin mahtui villakoirakin mukaan! Me ollaan suvaitsevaista porukkaa. Mä en oikein malttanut menomatkalla rauhoittua mun kevythäkkiin, kun matkustettiin Pablon mamman kyydillä sinne. Oli vähän jänskää jakaa takapenkki. Ihan hiljaa me matkustettiin, mutta mä en malttanut nukkua, vaikka Pablo niin tekikin. Perillä keli oli hieno ja ranskiksia paikalla ainakin 20! Kaikki värit olivat edustettuna. Vanhin osallistuja taisi olla melkein 10- vuotias mummeli, nuorimmat olivat n. puoli vuotiaita. Kiersimme yhdessä lenkin lumisilla poluilla ja yhteiskuvankin joku nappasi metsän siimeksessä. Emäntä moitti, että tällä maalaispojalla oli vähän turhan paljon vetointoa, kun oli niin paljon kavereita. Kyllähän se neljän tunnin retki otti voimille, ja kun poikettiin vielä paluumatkalla pikavisiitillä Alman hoitopaikassa mehulla, niin kyllä uni maistui illalla!\nLähettänyt Sofia klo 20.01\nM. 27. maaliskuuta 2012 klo 8.27\n=) Olipa käytävä ihastelemassa\nupean kokoista ranskanjötkyä!! <3\nMeidän Hilma näyttää kovin\nupeaan Urokseen! =)\nMukavaa ja vauhdikasta kevättä!\nTopi 19. huhtikuuta 2012 klo 22.03\nKöhöm, eikös Hilmakin voisi tulla meidän poikien kanssa lenkille?


Malagan koneessa kiehui kiukku - Kotimaa - Uutiset - MTV.fi\nMalagan koneessa kiehui kiukku\nKotimaa Julkaistu 27.05.2011 22:44 (Päivitetty 29.05.2011 10:04)\nFinnairin lomalento Malagaan seisoi Helsinki-Vantaan kentällä useita tunteja. Aikataulun mukaan lähdön piti tapahtua klo 17.15, mutta matkaan päästiin vasta puoli kahdeltatoista yöllä.\nYli kuuden tunnin viivästymisen takana oli maapalveluhenkilökunnan ulosmarssi, joka on vaikeuttanut lentoliikennettä Helsinki-Vantaalla iltapäivästä asti. Lentokoneessa on kuuma, ja matkustajat saivat ensimmäisen kerran vettä vasta kahden tunnin odottelun jälkeen.\n- Tunnelma on kireä. Matkustamohenkilökunta on kiroillut meille, kertoi yksi koneen matkustajista odoteltuaan lähtöä viisi tuntia.\n- Välillä meidän piti päästä takaisin terminaaliin, mutta kun ensimmäiset ihmiset olivat jo portailla selvisi, että myös kenttäbussien kuskit olivat lakossa emmekä päässeetkään ulos, kertoi matkustaja iltakymmenen aikaan.\n"Toruja, vaan ei ohjeita"\nVäsyneet, nälkäiset ja levottomat matkustajat pyrkivät liikkumaan sen vähän, mitä lentokoneessa voi. Tämä ei kuitenkaan ollut henkilökunnan mieleen.\n- Lentoemännät ovat toistuvasti ojentaneet meitä hyvin epäkohteliaasti. Täällä vanhuksia ja lapsiperheitäkin kyydissä. Toruja tulee, vaan ei asiallisia ohjeita.\n- Kapteeni on yrittänyt pitää yllä hyvää huumoria, ja kuulutellut parhaansa mukaan, mutta hänkään ei tunnu tietävän sen enempää.\nMiehistö vaihtui työvuoron venyttyä\nKun matkustajat olivat olleet koneessa neljä tuntia ilman, että matka oli edennyt minnekään, heille lopulta suostuttiin myymään virvokkeita - mutta ei ilman ehtoja.\n- Yksi virvoke per asiakas, kertoo matkustaja Malagan-lennolta.\n- Ruokatarjoilu aloitettiin, kun olimme olleet täällä lähes viisi tuntia. Minä olen yhä ilman ruokaa, sillä olen etukäteen tilannut kasvisruoan.\nIltakymmenen jälkeen miehistö jouduttiin vaihtamaan työvuoron venyttyä liian pitkäksi.\nVaikuttiko tämä ulosmarssiin? Kaksi kuoli kesämökin palossa Sulkavalla


Marttilassa pohditaan lisätuulivoimaa | AVL\nMarttilassa pohditaan lisätuulivoimaa\n1.12.2020 | 9:16\nMarttilassa on jo jonkin aikaa keskusteltu mahdollisuudesta rakentaa lisää tuulivoimaa. Asia nousi esille myös viime valtuuston kokouksessa, missä kokoomuksen valtuustoryhmä teki aloitteen tuulivoimapuiston rakentamisesta Heikolaan. Eeva Korimäki on yksi aloitteen allekirjoittajista.\nMARTTILA. Tänä vuonna avatusta Verhonkulman tuulivoimapuistosta saadut kokemukset ovat nostaneet Marttilassa keskustelua, mahtuisiko kuntaan lisääkin tuulivoimaa. Asiasta on käyty epävirallisia keskusteluja ja tuulivoiman lisärakentamista on pohdittu myös kunnanhallituksessa.\nAsia nousi taas esille edellisessä valtuuston kokouksessa, kun kokoomuksen ryhmä teki aloitteen tuulivoimapuiston rakentamisesta Heikolaan Salon rajalle.\nAlue on kooltaan noin 220 hehtaaria, joten sinne saattaisi mahtua jopa 20 tuulivoimalaa. Alueella on kymmenkunta maanomistajaa, joista kunta on yksi. Marttilankorven eräreitistö jäisi alueen ulkopuolelle.\nTuulivoiman rakentamista säätelee muun muassa tuulivoimavaihemaakuntakaava. Kaavassa olevat alueet on jo valmiiksi todettu tuulivoimalle sopivaksi. Heikolan alue ei kuulu tuulivoimavaihemaakuntakaavaan.\n–Vaikka alue ei kuuluisi tuulivoimavaihemaakuntakaavaan, se ei estä tuulivoiman rakentamista, jos alue todetaan sellaiseen sopivaksi, Marttilan kunnanjohtaja Carita Maisila kertoo.\nToinen keskusteluissa ollut alue on Virpimäen alue, joka kuuluu tuulivoimavaihemaakuntakaavaan. Alue sijaitsee suurimmaksi osaksi Pöytyän puolella, mutta ulottuu myös Marttilan puolelle.\n–Jos tuulivoimaa lähdetään rakentamaan Virpimäelle, olisi järkevä selvittää voisiko aluetta laajentaa ja olisiko Pöytyällä halua tarkastella aiempia päätöksiään uudelleen ja lähteä rakentamaan aluetta yhteistyössä, Maisila pohtii.\nJos tuulivoimaa päädytään rakentamaan Heikolaan, olisi Maisilan mukaan järkevä selvittää yhteistyömahdollisuuksia Salon kanssa, sillä alue sijaitsee aivan Salon rajalla.\nMikäli Marttilasta löytyy alue, jonne tuulivoiman lisärakentaminen on mahdollista, olisi sillä merkitystä myös kunnan talouden kannalta.\nLaskelmien mukaan kuusi tuulivoimalaa tuottaa kunnalle noin 150 000 euroa vuodessa. Lisäksi tulevat rakentamisvaiheen työllistävät vaikutukset.\nEeva Korimäki , joka on yksi aloitteen allekirjoittajista, näkee tuulivoimassa paljon taloudellisia mahdollisuuksia.\n–Pohjanmaalla on kuntia, joiden talous on pelastettu tuulivoimaloiden avulla, hän muistuttaa.\nHeikolan alueella on kymmenkunta maanomistajaa. Korimäki on itse keskustellut muutamien maanomistajien kanssa.\n–Yleisvaikutelma on ollut, että Marttilassa suhtaudutaan tuulivoimaan myönteisesti, hän toteaa.\nTuulivoiman lisärakentamista käsitellään seuraavaksi kunnanhallituksen tulevassa kokouksessa.\n–Katsotaan sekä Virpimäen että Heikolan alueen mahdollisuudet. Pitää myös muistaa, että asumiselle ei saa tulla tuulivoimasta haittaa, vaikka se hyvä tulonlähde olisikin. Myös Marttilankorven eräreitistö pitää turvata, Maisila muistuttaa.\nPääkirjoitus: Kallista säästöä 26.11.2021 | 2:29\nRisteyskolari kymppitiellä Marttilassa 29.11.2021 | 9:45\nPerinnerakentamispäivä kerää rakennusperinneväkeä Marttilaan 11.8.2021 | 13:03


103,5 m² Hämeenkatu 31 A, 33200 Tampere Kerrostalo 4h myynnissä - Oikotie 15458666\nMyytävät asunnot Tampere Keskusta Hämeenkatu 31 A, 33200 Tampere\n598 000 €103,5 m²\nHämeenkatu 31 A, Keskusta, Tampere4h,kt,s,p\nTarjolla tasokas ylimmän kerroksen läpitalon huoneisto. Oivallinen sijainti ydinkeskustassa. Lisämukavuutena asunnossa on suuri lasitettu parveke.\nAsunnossa on loistava pohjaratkaisu. Valoisa olohuone on nykytrendien mukaisesti yhteydessä keittiöön. Asunnossa on kolme makuuhuonetta, kylpyhuone, erillinen wc ja saunaosasto. Mahdollisuus ostaa autohallipaikka.\nAsunnon läheisyydestä löytyvät lähes kaikki vapaa-ajalla ja arjessa tarvittavat palvelut: kaupat, koulut, päiväkodit, teatterit, Laukontorin satama ja tietysti myös Kuuma. Kymmenen minuutin kävelymatkan päässä Pyynikillä voi nauttia luonnossa liikkumisesta monella eri tavalla. Ratikka- ja bussipysäkit löytyvät kätevästi talon edestä.\nSovi oma esittely aika.\nJääkaappi, pakastekaappi, erillisuuni, keraaminenliesi, liesituuletin, astianpesukone, kaapistot, kiinteät valaisimet.\nEtelä parveke, näkymät sisäpihalle\nPihakannen korjauksia takuutyönä, Hämeenkadun puoleisen sokkelin graniittilaattojen uusiminen 2014, kuntoarvio, parvekaiteiden maalaus ja porras ulko-ovien vetimien uusiminen 2016. autohallin oven vaihto 2015, IV-kanavien puhdistus, mittaus ja säätö eteisaulojen remontti rappukäytäviin 2019.\nPalvelut: Keskustan hyvät palvelut. Koulut: Lähellä. Päiväkoti: Lähellä.\nMahdollisuus ostaa autohallipaikka 40.000€\nErillinen autohallipaikka 40.000,00€\nAsunto Oy Tampereen Westend\nRealia / Juha Moberg 010 228 4480\nTKL ja raitiovaunu pysäkki vieressä\nKeittiö, olohuone ja makuuhuoneiden seinäinnat tapetti/maali ja lattiat parketti. Kodinhoitila, saunaosasto, kylpyhuone ja erillinen wc laatoitettu.


Koeajossa Volkswagenin sähköinen houkutus - Teknavi\nKoeajossa Volkswagenin sähköinen houkutus\nPistokehybrideissä on paljon hyvää etenkin paperilla. Passatin sähköä hyödyntävä versio osoittautuu järkeväksi ja taloudelliseksi myös arkiajossa.\nPolttomoottorin karkeasta äänestä\nHinta alkaen 49 292 €\nKoeajoauto 57 543 €\nToistetaan sama asia jälleen kerran: pistokehybridit ja sähköautot ovat kovassa huudossa. Suomen päästöperusteisessa autoverotuksessa sähköä hyödyntävät autot saavat etua, vaikka kalliimman tekniikan vuoksi ne eivät kokonaishinnaltaan olekaan erityisen edullisia. Isojen perheautojen kuten Passatin luokassa hybridimalli on kuitenkin hinnaltaan varsin lähellä hyvin varusteltuja polttomoottorimalleja.\nVolkswagenin sähköä hyödyntävä hybridimallisto täydentyi keväällä Passatin GTE-versioilla. Voimalinja perustuu samaan tekniikkaan kuin Golf GTE:ssä. Polttomoottorina siis toimii 1,4-litrainen bensaturbo, sähkömoottori sijaitsee vaihteiston kuorien sisällä ja voima välitetään eteenpäin kuusiportaisen kaksoiskytkinvaihteiston kautta.\nKokonaisuudessaan sähkötekniikka on paketoitu hyvin tyylikkäästi. Ainoastaan tavaratilassa on jouduttu tekemään pieni kompromissi, ja välilattiaa ei pysty laskemaan eikä sen alta löydy piilossa olevaa säilytystilaa. Tärkeämpää kuitenkin on se, että takapenkit kaadettuna laajennetussa tilassa ei ole ylimääräisiä kynnyksiä, joten käytettävyys on samalla tasolla sisarmallien kanssa.\nArkikäytössä ainoa ero pelkällä polttomoottorilla varustettuihin malleihin on latauksen vaatimat toimenpiteet. Täyteen ladattuna autolla pystyy käytännössä ajamaan pelkällä sähköllä noin 30 kilometriä, mikä riittänee useimpien työmatka-ajaan. Aktiivisesti autoa lataavalla on tämän myötä oikeasta varsin suuri säästöpotentiaali polttoainekustannuksissa. Ulkoisesti GTE-mallin tunnistaa helmasta löytyvistä päiväajovaloista sekä sinisistä yksityiskohdista.\nAkuston varauksen laskettua riittävän alhaiseksi pellin alla herää 1,4-litrainen bensaturbo. Polttomoottori vetää suoraa, ja tuottaa akustoille virtaa. Paras suorituskyky saavutetaan GTE-ajotilassa molempien moottoreiden yhteistyöllä. Varsinaiseksi sportiksi autoa ei kannata nimittää, mutta suorituskyky on vaivaton.\nKokonaisuutena Passat GTE tarjoaa erittäin mielenkiintoisen vaihtoehdon perheautoluokkaan. Ainoat kauneusvirheet ovat hieman kulmikkaasti etenkin pelkällä sähkökäytöllä toimiva kaksoiskytkinvaihteisto, ja sähkökäytön jälkeen hiljaisuuden rikkova hieman karkean kuuloinen bensamoottori.\nMIKÄ Passatin ensimmäinen sähköistetty versio.\nKENELLE Hybridi-Passat on houkutteleva vaihtoehto moneen käyttötarkoitukseen etenkin hiilidioksidirajoja vilisevässä työsuhdeautoilussa.\nAJETTAVUUS Volkswagen edustaa perinteistä ja helposti lähestyttävää linjaa kuten yleensäkin. Muihin Passat-malleihin verrattuna aavistuksen suurempi omamassa tuntuu korin laajempina liikkeinä, mutta tämä ei juurikaan vaikuta normaalissa liikenteessä. Ajotiloja voi vaihtaa tilanteen mukaan monien nykyautojen tapaan. Säädöt vaikuttavat muun muassa kaasun vasteeseen, ohjaukseen sekä alustaan.\nSUORITUSKYKY Mallimerkinnästäkin löytyvä GT-viittaa Volkswagenin mallistossa aavistuksen sporttiseen suuntaan. GTE onkin malliston toiseksi tehokkain vaihtoehto. 218 hevosvoiman ja 400 newtonmetrin turvin perheauto liikahtaa varsin iloisesti. Myös pelkällä sähkökäytöllä suorituskyky riittää rauhalliseen arkiajoon.\nTILAT Passat on tunnetusti tilava perheauto. Hybridijärjestelmän akut nipistävät pienen osan tavaratilasta, mutta käytettävyys ei juurikaan heikkene tämän seurauksena.\nMALLISTO GTE on saatavana sekä sedanina että nyt ajettuna farmarina. GTE:n varustelu on jo vakiona varsin kattava, minkä lisäksi lisävarusteet ovat matalan CO2-lukeman ansiosta sisarmalleja edullisempia.\nTeho 115 kW (156 hv) / 5 000-6 000 r/min\nAkkukapasiteetti 9,9 kWh\nEU-kulutus 1,6 l/100 km\nTavaratila 483-1 613 l


Tietoa meistä - CERTEGO\nCERTEGO on Nalka Invest AB:n omistama Pohjoismaiden johtava turvallisuusratkaisujen toimittaja. Toteutamme ammattitaidolla asiakkaan liiketoimintaan integroituvia turvallisuusteknologian kokonaisratkaisuja.\nCERTEGO-brändi lanseerattiin Tanskassa, Norjassa ja Ruotsissa vuonna 2015. Matkan varrella CERTEGO on yritysostoilla hankkinut laajaa ja monipuolista turva-alan osaamista eri maista, ja on nykyisin kokoluokassaan ainutlaatuinen turva-alan kokonaisratkaisujen tarjoaja Pohjoismaissa.\nCERTEGOlla on 18 toimipaikkaa Suomessa ja yli 70 toimipaikkaa Pohjoismaissa, yli 1200 työntekijää ja liikevaihto yli 200 milj.€. CERTEGOn kanssa voitte keskittää kaikki turvallisuusratkaisunne samalle luotettavalle toimijalle ja varmistaa häiriöttömän ja turvallisen liiketoiminnan.\nOlemme koostaneet bränditarinamme videoksi:\nCERTEGO on lukitus- ja turvallisuusratkaisuissa kumppani, jonka osaamiseen voit luottaa. CERTEGOn yksiköillä on alalla tarvittavat sertifikaatit ja pätevyydet.\nTarve ryhtyä toimeen yhteisen ympäristömme suojelemiseksi on suurempi kuin koskaan. CERTEGO on sitoutunut toimintansa kehittämiseen ekologisempaan suuntaan jatkuvan parantamisen periaatteella. Ympäristöohjelmallamme haemme ratkaisuja yhä kestävämmän toiminnan tueksi.\nCERTEGO on kumppanisi turvallisuusratkaisuissa. Valtakunnallinen vaihteemme palvelee numerossa 010 700 700 ja sähköpostitse osoitteessa asiakaspalvelu@certego.fi. Voit etsiä lähimmän toimipisteesi täältä.